alexandrainst/scandi-wiki huggingface dataset:
Gällivare

Gällivare (finsk: Jällivaara, nordsamisk: Jiellevárre og Váhčir, meänkieli: Jellivaara) er ein tettstad som ligg i Norrbottens län i landskapet Lappland i Sverige. Det er administrasjonssenter i Gällivare kommun og i 2005 hadde tettstaden 8 480 innbyggjarar.

Staden er eit jernbaneknutepunkt mellom Inlandsbanan og Malmbanan. Som for nabobyen Malmberget, har gruvedrifta òg vore viktig for utviklinga av Gällivare.

Inlandsbanan er ein jernbane som strekkjer seg frå Gällivare i nord til Östersund i sør, og blir trafikkert i sommarsesongen. Malmbanan er den jernbanen som sørgjer passasjer- og malmfrakt til og frå hamnene i Narvik og Luleå. 

Like ved ligg Dundret, eit fjell med tilhøyrande skianlegg, der det mellom anna er blitt halden verdscuprenn i langrenn og alpint. Junior-VM i nordiske greiner blei arrangert der i 1995. Anlegget er, avhengig av sesongvêr, ope frå 1. november til 30. april.

I tillegg til kommunen er Boliden AB og LKAB dei største arbeidsgjevarane i Gällivare. 

Den største solcellefabrikken i Nord-Europa finst her. European Energy School – Energigymnaset – blei opna i 2008, og underviser studentar frå heile Sverige.

Gällivare er eit senter for vestlæstadianismen. Årleg blir det arrangert «Gällivare julesamling» med deltakarar frå Finland, Sverige, Canada, USA, Noreg og andre land. Gudstenesta blir tolka til engelsk og finsk.

Kjelder
Denne artikkelen bygger på «Gällivare» frå ,  den 1. juli 2012.  
 

tettstader i Norrbottens län
Gällivare kommun
Albert Hansen

Hans Christian Albert Hansen () var ein norsk ingeniør og politikar for partiet Høgre.

Albert Hansen var fødd og oppvaksen i Halden, der faren var «oeconomus». Han gjekk på latinskulen i heimbyen, reiste så til Sverige der han vart uteksaminert frå Teknologiska Institutet i Stockholm i 1868. Fram til 1874 arbeidde han på ulike kanal-, jarnbane- og veganlegg i Sverige. Deretter var han engasjert med anlegginga av Støren-Åmot-banen og Smaalensbanen. Fra 1878 til 1903 var han amtsingeniør i Buskeruds amt. Mellom 1905 og 1917 var han amtmann i Smaalenenes amt.

Hansen representerte  Drammen på Stortinget i periodane 1900-03 og 1903-06, han var medlem av jernbanekomiteen. I 1903 var med i Stortinget sin deputasjon i høve opninga av Oftotbanen. 1905-06 var han medlem av arbeidsløysekomiteen og i 1905 av den utvida justiskomiteen. Hansen var statsråd og sjef for Arbeidsdepartementet i Francis Hagerups andre regjering som rådde statsmakta frå 22. oktober 1903 til 11. mars 1905.

I 1901 vart Hansen utnemnd til riddar av 1. klasse av St. Olavs Orden og forfremja til kommandør av 1. klasse i 1912. Som statsråd under unionsoppløysinga mottok han også 7. juni-medaljen.

Hansen døydde i 1925 i Rygge, der han hadde budd sidan han vart amtmann.

Kjelder og litteratur
Lindstøl, Tallak:Stortinget og Statsraadet 1814-1914. Kristiania, 1914
Bødtker, O.: «Hansen, Hans Christian Albert».- I: Norsk biografisk leksikon, b. 5, Aschehoug, Oslo, 1931. - S. 356-357
Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Notar

Bakgrunnsstoff
 

Norske arbeidsministrar
Statsrådar i Regjeringa Hagerup II
Høgrestatsrådar
Stortingsrepresentantar 1901-1903
Stortingsrepresentantar 1904-1906
Stortingsrepresentantar frå Høgre
Stortingsrepresentantar for Drammen
Norske amtmenn
Fylkesmenn i Østfold
Norske ingeniørar
St. Olavs Orden
Folk frå Halden
Martin Kolberg

Martin Arvid Kolberg () er ein norsk politikar og stortingsrepresentant frå Arbeidarpartiet i Buskerud. Han var partisekretær i Arbeidarpartiet frå 2001 til 2009.

Kolberg gjekk av som partisekretær på landsmøtet i 2009, då han stilte til val som Buskerud førstekandidaten til Arbeidarpartiet ved stortingsvalet 2009. Han vart vald inn, og 30. september 2009 valde stortingsgruppa han til parlamentarisk nestleiar. Han er elles andre nestleiar i kontroll- og konstitusjonskomiteen. I perioden 2001–05 var han første vararepresentant på Stortinget for Arbeidarpartiet i Buskerud, og i perioden 1977–81 andre vara.
Kolberg møtte fast i dagane mellom 1. og 19. oktober 2001, før Thorbjørn Jagland returnerte til nasjonalforsamlinga frå embetet som utanriksminister etter valet den hausten.

Kolberg har vidare vore statssekretær ved statsministerens kontor under Gro Harlem Brundtland frå 1995 til 1996 og vidare i Forsvarsdepartementet til 1997.

Biografi 
Martin Kolberg starta på studiar til elektroingeniør ved Oslo Tekniske Skole i 1970-åra, jobba fire år ved Drammen Kabelfabrikk og er medlem av Fellesforbundet.

Heilt frå starten av sin politiske karriere i Arbeidaranes Ungdomsfylking og Arbeiderpartiet i Buskerud har Kolberg i periodar hatt eit nært samarbeid med Thorbjørn Jagland. Kolberg var sekretær i AUF 1977–81 under leiarperiode til Jagland, og før sentralstyreperioden arbeidde begge lokalt mot EF-medlemskap gjennom Buskerud AUF i 1972.

Kolberg har som partisekretær vore oppteken av å vidareutvikle ein fast ideologi for Arbeidarpartiet, og å styrke forholdet til fagrørsla. Han er ein ivrig skiløpar, er gift og har tre born.

Referansar

Bakgrunnsstoff 

Statssekretærar i Regjeringa Brundtland III
Statssekretærar i Regjeringa Jagland
Statssekretærar frå Ap
Sekretærar i Arbeidarpartiet
Stortingsrepresentantar frå Ap
Stortingsrepresentantar for Buskerud
Stortingsrepresentantar 2001-2005
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Folk frå Lier
Ulf Erik Knudsen

Ulf Erik Knudsen () er ein norsk politikar frå Framstegspartiet.
Han vart vald inn på Stortinget frå Buskerud fylke i 1997.

Knudsen er den kulturpolitiske talsmannen til partiet. Han er utdanna diplomøkonom frå Bedriftsøkonomisk Institutt 1986-1989, og har mellom anna arbeidd i reklamebyrå, som journalist i Morgenbladet 1989-93, og som konsulent i Aetat 1994-97.

Han var medlem av Drammen bystyre 1987-99 og 2003-2011, og formannskapsmedlem 1995-99. Han var varamedlem i Buskerud fylkesting 1987-1991, og fylkesleiar i Framstegspartiet i Buskerud 1995-98 og frå 2007.

Stortingskomitear
2009–2013 medlem av Kontroll- og konstitusjonskomiteen.
2005–2009 medlem av Familie- og kulturkomiteen.
2001–2005 medlem av Familie-, kultur- og administrasjonskomiteen.
1997–2001 medlem av Kyrkje-, utdannings- og forskingskomiteen.

Bakgrunnsstoff
Stortinget.no - Biografi

Stortingsrepresentantar frå FrP
Stortingsrepresentantar 2009-2013
Stortingsrepresentantar 2005-2009
Stortingsrepresentantar 2001-2005
Stortingsrepresentantar 1997-2001
Stortingsrepresentantar for Buskerud
Folk frå Drammen
BirdLife International

BirdLife International  er ein internasjonal organisasjon som arbeider for å verne fuglane i verda og å  ta vare på leveområda deira. Dette er ein global verneføderasjon med eit verdsomspennande nettverk av over 100 partnarorganisasjonar.

BirdLife International vart grunnlagt i 1922 av ornitologane T. Gilbert Pearson og Jean Theodore Delacour under namnet «International Council for Bird Preservation». Denne lobbygruppa fall ut av bruk etter den andre verdskrigen. Gruppa vart aktiv igjen i 1983 med utnemninga av ein profesjonell direktør, og skifta namn til BirdLife International i 1993.

BirdLife International er den offisielle fagautoriteten for global raudliste for fuglar hos IUCN.

Kjelder 

 Denne artikkelen bygger på «BirdLife International» frå , den 19. september 2010

Bakgrunnsstoff
Offisiell nettstad for BirdLife International 

Systematisk biologi
Skipingar i 1922
Internasjonale miljøorganisasjonar
Trond Helleland

Trond Helleland () er ein norsk politikar frå Høgre. Han har sete på Stortinget for Buskerud fylke sidan 1997, etter å ha vore vararepresentant sidan 1989. Helleland er utdanna statsvitar frå Universitetet i Oslo, og har arbeidd som konsulent i Buskerud fylkeskommune. Han var medlem av Drammen bystyre frå 1995 til 1999, og av Buskerud fylkesting frå 1987 til 1995, dei fire siste åra også i fylkesutvalet.

Han var formann i Unge Høgre 1986–1988, leiar av Buskerud Høgre 1990–1998, og i kraft av dette, medlem av Høgres sentralstyre i periodane 1986–1988 og 1990-1998. Han har vore medlem av Kringkastingsrådet og ei rekkje andre offentlege utval. 

Trond Helleland er gift med stortings- og partikollega Linda Cathrine Hofstad Helleland frå Sør-Trøndelag. Han er også nevø av tidlegare stortingsmann Hallgrim Berg og oldebarn til tidlegare stortingsmann Johannes Helleland.

Stortingskomitear 
2009–2013 medlem i Kommunal- og forvaltingskomiteen
2005–2009 medlem i Transport- og kommunikasjonskomiteen
2005–2009 varamedlem i Valkomiteen
2001–2005 leder i Justiskomiteen
2001–2005 medlem i Valkomiteen
2001–2005 varamedlem i Den utvida utanrikskomiteen
1997–2001 medlem i Familie-, kultur- og administrasjonskomiteen

Bakgrunnsstoff 
Trond Helleland hos Stortinget
Trond Helleland  hos Høgre

Stortingsrepresentantar frå Høgre
Stortingsrepresentantar for Buskerud
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Leiarar i Unge Høgre
Folk frå Drammen
Lise Christoffersen

Lise Christoffersen () er ein norsk politiar frå Arbeidarpartiet. Ho vart vald inn på Stortinget frå Buskerud fylke i 2005 og vald på nytt ved stortingsvalet 2009. Lise Christoffersen er utdanna statsvitar frå Universitetet i Oslo 1989 og har tidlegare arbeidd som forskar, lengst ved Institutt for sosialforsking, INAS. Ho var seniorrådgivar i rådgivingsselskapet Asplan VIAK AS 2003-2005.

Christoffersen var ordførar i Drammen frå 1995 til 2003, varaordførar 1992-95. Ho var medlem av Drammen bystyre 1980–2003, og formannskap (1984–2003). I 2003 tok Lise Christoffersen, på vegner av kommunen, imot den prestisjetunge Bymiljøprisen som var utdelt av dåverande statsminister Kjell Magne Bondevik.

Ho var medlem av Planlovutvalet som i 2003 gav ho si siste delinnstilling til ny plan- og bygningslov. Christoffersen har verv i styret for Strømsgodset sidan 2003.

Stortingskomitear
2005–2009: andre nestleiar i Arbeids- og sosialkomitéen; varamedlem av den norske delegasjonen til Europarådets parlamentarikerforsamling
2009–2013 medlem av Kommunal- og forvaltingskomiteen

Bakgrunnsstoff
 

Stortingsrepresentantar frå Ap
Stortingsrepresentantar for Buskerud
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Ordførarar i Drammen
Ap-ordførarar i Buskerud
Folk frå Drammen
Jørund Henning Rytman

Jørund Henning Rytman () er ein norsk politikar frå Framstegspartiet. Han vart vald nn på Stortinget frå Buskerud fylke i 2005 og vald på nytt i 2009. Ryttman har vore medlem av FrPs landsstyre sidan 2002. I åra 2002 til 2006 var han fylkesformann i Buskerud FrP.

Ved fylkestingsvalet 2003 vart han vald inn i fylkestinget og dermed vald til gruppeleiaren av fylkestingsgruppa.

Rytman begynte sin politiske karriere i FpU, og vart i 2001 2. nestformann. Året før vart han vald inn i FpUs sentralstyre. På landsmøtet i FpU i 2004 tok han ikkje nytt val som 2.nestformann i FpU. Han har også vore organisasjons- og reisesekretær i FpU på heiltid (1998–99). Rytman var også ansvarleg for etableringa av FrPs studentorganisasjon, Det Liberale Selskab, og han har vore leiar i Drammen Natur og Ungdom og nestleiar i Drammen SOS Rasisme.

Han er utdanna ved Handelshøyskolen BI i Buskerud (2000–2005).

Hausten 2005 etablerte han saman med ein del andre gründerar ei foreining som skal tale for saka til gründerane. Rytman er styreleiar for Gründerforeninga, og er også frimurar der han har graden II (Nidkjære St. Johannes medbror).

Stortingskomitear 
 2005–2009 medlem av Finanskomitéen.
 2009–2013 medlem av Finanskomiteen.

Referansar

Bakgrunnsstoff 
 Stortinget.no - Biografi 
 Fremskrittspartiet - Biografi
 Gründerforeningen

Stortingsrepresentantar frå FrP
Stortingsrepresentantar for Buskerud
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Folk frå Oslo
Are Helseth

Are Helseth () er ein norsk lege og politikar frå Arbeidarpartiet. Han var 1. vararepresentant til Stortinget frå Akershus fylke frå 2009 til 2017. Han møtte fast for Anniken Huitfeldt i den tida ho var statsråd.

Helseth er utdanna lege, og har hatt ei rekkje leiar- og forskingsstillingar i norsk helsevesen. I det sivile livet er han dagleg leiar ved Fürst Medisinske Laboratorium.

Han har vore kirurg og sjefslege ved sjukehuset i Asker og Bærum, jobba for Kreftforeningen og har også vore stipendiat ved University of North Carolina og helse- og sosialdirektør i Akershus fylke. Helseth har bakgrunn som viseadministrerande direktør i Helse Øst, og leidde arbeidet med Nasjonal helseplan 2007–2010 som prosjektdirektør i Helse- og omsorgsdepartementet i 2006.

Stortingskomitear 
2009–2013 medlem i Helse- og omsorgskomiteen

Bibliografi 
1989 – A population-based survey of neoplasms of the central nervous system in Norway, Bergen 1989
1996 – Kirurgi i allmennpraksis, med Frode Samdal
2000 – Kirurgi i Allmänpraktik, med Frode Samdal

Kjelder 

Denne artikkelen bygger på «Are Helseth» frå ,  den 19. september 2010  
 

Stortingsrepresentantar frå Ap
Stortingsrepresentantar 2009-2013
Stortingsrepresentantar for Akershus
Vararepresentantar til Stortinget
Norske legar
Folk frå Oslo
Morten Høglund

Morten Høglund () er ein norsk politikar frå Framstegspartiet. Han vart vald inn på Stortinget frå Akershus fylke i 2001.

Høglund er utdanna ved handelsskule, og har gått på high school i Utah. Han arbeidde som seljar og ekspeditør 1986-90, seinare som utgreiingssekretær, utgreiingsleiar, politisk rådgjevar og etter kvart som leiar av Politisk avdeling i FrPs hovudorganisasjon 1990-2000. Han var politisk rådgjevar for stortingsgruppa til FrP 2000-2001.

Morten Høglund var medlem av Ski kommunestyre og formannskap 1987-1991; og varaordførar 1989–1991. Han var medlem av Asker kommunestyre og varaordførar 1995–2003. Han er medlem FrPs sentralstyre frå 2008.

Han var leiar av Oslo Dragebåtklubb 1988-1992 og styremedlem i European Dragonboat Federation 1991-1995.

Stortingskomitear 
 2001–05: medlem av utanrikskomiteen
 2005–09: medlem av utanrikskomiteen
 2005–09: varamedlem av valkomiteen
 2009–: medlem av utanriks- og forsvarskomiteen

Bakgrunnsstoff 
Stortinget.no - Biografi
Framstegspartiet - Biografi

Stortingsrepresentantar frå FrP
Stortingsrepresentantar 2009-2013
Stortingsrepresentantar 2005-2009
Stortingsrepresentantar 2001-2005
Stortingsrepresentantar for Akershus
Folk frå Ski
Sverre Myrli

Sverre Myrli () er ein norsk politikar frå Arbeidarpartiet. Han sat på Stortinget for Akershus fylke frå 1997 til 2001, deretter var han vararepresentant frå 2001 til 2005, og igjen vald inn på eige mandat i 2005 og 2009.

Myrli er utdann bachelor i offentleg styring frå HiO 2002–2005. Han har arbeidde i LO, Arbeidaranes Ungdomsfylking, Norsk Folkehjelp og Forsvarsbygg. Han var medlem av Nes kommunestyre 1991–1997 og 2003–2007, og av Akershus fylkesting 1991–1997. Han hadde ei rekkje styreverv i si tid i fylkestinget, mellom anna som styreformann i Stor-Oslo Lokaltrafikk 1995–1996.

Sverre Myrli var leiar av Akershus AUF 1991–1993 og fylkesleiar i Sosialdemokratar mot EU 1993–1994. Medlem av landsstyret til Arbeidarpartiet sidan 2002. Han var politisk rådgivar i Samferdselsdepartementet under Regjeringa Jagland frå 31. oktober 1996 til 17. oktober 1997.

Stortingskomitear 
2005–2009 medlem i Arbeids- og sosialkomiteen
2005–2009 varamedlem i Valkomiteen
1997–2001 medlem i Samferdselskomiteen

Bakgrunnsstoff 
 

Stortingsrepresentantar frå Ap
Stortingsrepresentantar for Akershus
Stortingsrepresentantar 1997-2001
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Politiske rådgjevarar frå Ap
Folk tilknytte Norsk Folkehjelp
Folk frå Nes
Kari Kjønaas Kjos

Kari Kjønaas Kjos () er ein norsk politikar frå Framstegspartiet. Ho vart vald inn på Stortinget frå Akershus fylke i 2005 og vald på nytt i 2009.

Kari Kjønaas Kjos har yrkeserfaring som assistent i barnehage, som reiseleiar, sekretær og som dagleg leiar i Økonomisko 1995-2000. Ho studerte ved Handelshøyskolen BI 1993-95, og var fylkessekretær / rådgivar i FrP 2000-05.

I perioden 1999-2007 var ho var medlem av Lørenskog kommunestyre og formannskap.

Stortingskomitear 
2005–2009 medlem av Arbeids- og sosialkomiteen.
2009–2013 medlem av Helse- og omsorgskomiteen.

Bakgrunnsstoff 
 
 Framstegspartiet - Biografi

Stortingsrepresentantar frå FrP
Stortingsrepresentantar for Akershus
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Lokalpolitikarar i Lørenskog
FrP-politikarar i Akershus
Folk frå Lørenskog
Folk frå Oslo
Sonja Irene Sjøli

Sonja Irene Sjøli () er ei norsk jordmor og Høgre-politikar. Ho blei vald inn på Stortinget for Akershus fylke i 1997 og var 2. vararepresentant i perioden 1993–2007.

Frå 1979 til 1987 var Sjøli kommunestyremedlem i Eidsvoll, og på nytt frå 1999 til 2001, dei første åtte åra også som formannskapsmedlem. Ho var leiar i Akershus Høgre 1994–2003, medlem av Høgres sentralstyre i same periode, og var leiar av det kvinnepolitiske utvalet til Høgre 1998–2000.

Sjøli er utdanna sjukepleiar frå Hedmark sjukepleiarhøgskole (1971) og jordmor frå Statens Jordmorhøgskole (1976). Ho har også studert kunsthistorie og sosiologi, og har arbeidd ved sjukehuset i Stensby, i Eidsvoll kommune og ved universitetssjukehuset i Akershus. Ho var redaktør av Tidsskrift for jordmødre 1987–1989, og var vald til leiar av Den norske Jordmorforening 1989–1993, visepresident i International Confederation of Midwives 1990–1993, i tillegg som arbeidande president i sistnemnde 1993–1997. Rådsleiar for Kvinneuniversitetet i Løten 2001–2002.

Ho mottok Paul Harris Fellow-medaljen frå Rotary i 1998, og vart æresmedlem i Den norske Jordmorforening i 1999. Ho har laga undervisningsfilm, og delteke i ei rekkje offentlege utval.

Stortingets presidentskap 
2001–2005 visesekretær i Stortinget

Stortingskomitear 
 2005–: medlem i Helse- og omsorgskomiteen
 2005–09: 2. nestleiar i Fullmaktskomiteen
 2005–: medlem i Valkomiteen
 2001–05: leder i Familie-, kultur- og administrasjonskomiteen
 2001–05: medlem i Fullmaktskomiteen
 2001–05: varamedlem i Den utvida utanrikskomiteen
 2001–05: varamedlem i Valkomiteen
 1997–2001: medlem i Sosialkomiteen

Bakgrunnsstoff 
Sonja Irene Sjøli hos Stortinget
Sonja Irene Sjøli  hos Høgre

Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar frå Høgre
Stortingsrepresentantar for Akershus
Lokalpolitikarar i Eidsvoll
Høgrepolitikarar i Akershus
Norske sjukepleiarar
Folk frå Hamar
Pingualuit-krateret

Pingualuit-krateret (inuktitut for «der landet stig»), tidlegare kalla Chubb-krateret og seinare Ny-Quebec-krateret er eit meteorittkrater i det nordlege Labrador i Canada. Det er 3,44 km i diameter og fylt av ein 252 meter djup innsjø. Innsjøen inneheld noko av det reinaste ferskvatnet i verda med eit saltnivå på mindre enn 3 ppm. Det renn verken elvar inn eller ut av innsjøen, så all vasstilførsel skjera via regn eller snøsmelting, og mista berre vatn gjennom fordamping. Kraterranda ligg opp mot 163 meter over vassflata. 

Krateret oppstod for om lag 1,4 millionar år sidan, og er geologisk sett eit ungt krater. Strukturen vart oppdaga i 1943, men det vart først då ein utforska det nærare i 1950 ein forstod at det var eit meteorittnedslag. Frederick W. Chubb og V. Ben Meen vitja krateret dette året, og det var på denne reisa at krateret fekk namnet Chubb-krateret. Namnet vart endra i 1954 til «Cratère du Nouveau-Quebec» («Ny-Quebec-krateret») og i 1999 til Pingugluit. Krateret og området kring høyrer i dag til Pingualuit nasjonalpark.

Kjelder
Denne artikkelen bygger på «Pingualuit crater» frå ,  den 19. september 2010.  
 

Krater i Canada
Newfoundland og Labrador
Cyprina-leire

Cyprina-leire er leire som er danna mot slutten av avsmeltinga etter den siste istida. Leira inneheld mellom anna skjel av muslingen Arctica islandica (kuskjel), som tidlegare vart kalla Cyprina.

Kjelder

Leire
Sediment
Dalasandstenen

Dalasandstenen er namnet på ei lagrekkje (berglag) i nordvestlege område av Dalarna og tilstøytande område av Härjedalen i Sverige. Ho omfattar raud, raudbrun eller raudleten sandstein med runde lyse flekkar.

Lagrekkja er over 600 meter tjukk og er frå prekambrium. Dalasandstenen strekkjer seg inn i Noreg aust for Trysilelva og vert her kalla trysilsandstein.

Kjelder

Svensk geologi
Sandstein
Trysilsandstein

Trysilsandstein er ein tjukk lagpakke aust for Trysilelva i Hedmark. Laget består av raude til brune sandsteinar og lavalag. Trysilsandsteinen strekkjer seg inn i Sverige og vert her kalla Dalasandstenen.

Kjelder

Geologi i Innlandet
Sandstein
Dalformasjonen

Dalformasjonen er ei lagrekkje i Dalsland vest for Vänern i Sverige. Laget er frå prekambrium og er nesten 2000 meter tjukt. Det består av omvandla konglomerat, sandstein og leirskifer.

Kjelder

Svensk geologi
Håkon Haugli

Håkon Haugli () er ein norsk jurist og politikar frå Arbeidarpartiet. Han møter fast på Stortinget for Oslo Arbeiderparti som vararepresentant for Jens Stoltenberg etter stortingsvalet 2009. Haugli er medlem av Kommunal- og forvaltingskomiteen og av Norges delegasjon til Europarådets parlamentarikarforsamling.

Sidan 2007 har Haugli vore medlem av Oslo bystyre og byutviklingskomiteen. I perioden 1995-97 var han varamedlem til Oslo bystyre og helse- og sosialkomiteen.

Haugli er fødd på Aker universitetssjukehus og voks opp på Ammerud i Oslo og i Lørenskog. Han er utdanna jurist frå Universitetet i Oslo og har sidan 1998 jobba i næringslivet. Haugli var leiar av avdeling Oppgjør og Kundebetjening Person i forsikringsselskapet Gjensidige då han vart vald inn på Stortinget.

Haugli har hatt ei rekkje tillitsverv i Arbeidarpartiet, AUF og Sosialdemokratisk Studentforbund (SSF). Han har vore styremedlem og nestleiar i St. Hanshaugen Arbeidarpartilag, leiar av Grønland-Tøyen-Gamlebyen Arbeiderpartilag og styremedlem i Oslo Arbeidersamfunn. Sidan 2005 har Haugli leidd Homofile og lesbiske sosialdemokrater som han var med på å etablere i 2004.

I august 2007 vart han oppnemnt som medlem i Mannspanelet som vart sett ned av barne- og likestillingsminister Karita Bekkemellem i samband med stortingsmeldinga om menn, mannsroller og likestilling. I januar 2008 kåra nettstaden Gaysir Haugli til landets nest mektigaste homofile mann, etter Oslos byrådsleiar Erling Lae (H). I 2009 og 2010 fekk han høvesvis femte- og fjerdeplass på same oversikt.

Bakgrunnsstoff 
Biografi - Stortinget
Oslo bystyre
Homofile og lesbiske sosialdemokrater

Stortingsrepresentantar frå Ap
Stortingsrepresentantar 2009-2013
Stortingsrepresentantar for Oslo
Norske juristar
Politikarar frå Oslo